अस्पताल में उपकरणों के लिए दिए 9 लाख रुपए
जिंक मजदूर संघ श्रमिक कल्याण कोष से दी राशि
भास्करसंवाददाता |चित्तौड़गढ़
चंदेरियालेड जिंक स्मेल्टर मजदूर संघ इंटक के श्रमिक कल्याण कोष से श्रीसांवलियाजी अस्पताल में विभिन्न चिकित्सा उपकरण खरीदने के लिए नौ लाख रूपए का चेक कलेक्टर इंद्रजीतसिंह को संघ के महासचिव घनश्यामसिंह राणावत के नेतृत्व में सौंपा गया। संघ के वरिष्ठ उपाध्यक्ष एसके मौड, कोषाध्यक्ष जीएनएस चैहान, पदाधिकारी बालकिशन माली, निर्भयसिंह एवं सुरेशसिंह राठौड, उपस्थित थे। इस राशि से सामान्य चिकित्सालय में नेत्र विभाग के लिए चार लाख, दंत विभाग के लिए दो लाख, अस्थि विभाग के लिए तीन लाख की राशि के विभिन्न चिकित्सा उपकरण खरीदे जाएंगे, जिससे कि आम मरीजों को राहत मिलने के साथ ही अच्छी चिकित्सा सुविधा उपलब्ध होगी। उल्लेखनीय है कि मजदूर संघ के श्रमिक कल्याण कोष से पूर्व में भी राणावत के नेतृत्व में सामान्य अस्पताल में कलर डोप्लर सोनोग्राफी मशीन, जन सहभागिता योजना में कोटेज वार्ड निर्माण एवं पीने के पानी के लिए चार आरओ मशीने उपलब्ध कराई गई थी। राजकीय कन्या महाविद्यालय में आरओ मशीन भी लगाई गई।
hin_Deva hin_Deva awa_Deva hin_Deva